অসমীয়াৰ বাপতি সাহোন ৰঙালী বিহুৰ দিনাই অৰ্থাৎ বহাগৰ প্ৰথম দিনটোতে সৰুপথাৰৰ বিলপথাৰ গাঁৱত সংঘটিত হয় এক কৰুণ ঘটনা। এই দুৰ্ঘটনাত এটি শিশুয়ে মৃত্যুক সাবটি ল'ব লগীয়া হয়। নিহত শিশুটিৰ নাম ৰাজা ভূমিজ বুলি জানিব পৰা গৈছে।
ঘটনাৰ বিৱৰণি মতে বহাগৰ আজি প্ৰথম দিনটোতে শিশুটিয়ে বিদ্যুতৰ ছিগা তাঁৰত লাগি মৃত্যুক আঁকোৱালি ল'ব লগীয়া হয়। শিশুটিয়ে সমনীয়াৰ সৈতে খেলি থকা অৱস্থাতে এই কৰুণ ঘটনাটো সংঘটিত হয়।
প্ৰাপ্ত তথ্য মতে দেওবাৰে অৰ্থাৎ গৰু বিহুৰ দিনা পুৱা অহা ধুমুহাৰ ফলত বিদ্যুতৰ তাঁৰডাল ছিগি পথৰ ওপৰতে বিপজ্জনক ভাৱে পৰি আছিল। বিদ্যুৎ বিভাগে তাঁৰ মেৰামতি নকৰাকৈ আজি বিদ্যুৎ সংযোগ কৰাৰ বাবেই আজিৰ ঘটনাটো সংঘটিত হ'বলৈ পালে বুলি স্থানীয় একাংশ লোকে অভিযোগ উত্থাপন কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
